《减字木兰花（灯下见梅）》
宋代·袁去华

灯前初见。冰玉玲珑惊眼眩。艳溢香繁。绝胜溪边月下看。

铅华尽洗。只有檀唇红不退。倾坐精神。全似当时一个人。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。